

|  |  |  |
| --- | --- | --- |
| KLE OÜ ja MLE OÜ  martinlaaring@hotmail.com | Meie | (digitaalallkirja kuupäev) nr  1-18/2025/76 |

**Avaldus lepingu ülesütlemiseks**

KLE OÜ ja MLE OÜ (edaspidi töövõtja) ja RMK vahel on sõlmitud töövõtuleping nr 1-18/2025/76 (edaspidi leping). Lepingu alusel sõlmiti 14.04.2025 poolte vahel tööajagraafik, mille kohaselt on töövõtja kohustatud teostama töid graafikus üleantud mahus.

2025 aasta 16. nädala iga tööpäeva lõpus kontrollis RMK esindaja töövõtjale üleantud töid ja mahtusid, mille käigus tuvastati, et töövõtja ei ole täitnud omapoolseid kohustusi kokkulepitud mahus. RMK andis töövõtjale teostamata töö mahtude täitmiseks tähtaja 24.04.2025.

24.04.2025 tööpäeva lõpus kontrollis RMK esindaja töövõtjale üleantud töid ja mahtusid, mille käigus tuvastati, et töövõtja ei ole jätkuvalt teinud tööd kokkulepitud mahus. 24.04.2025 edastas RMK töövõtjale täiendava tähtaja tööde teostamiseks, millega määrati tööde teostamiseks uus tähtaeg 28.04.2025.

28.04.2025 teavitas töövõtja, et ta ei suuda lepinguga võetud kohustusi täita ning soovib lepingust loobuda.

28.04.2025 teostasid RMK esindajad täiendavat kontrolli töövõtja tehtud tööde osas, mille käigus tuvastati, et töövõtja ei ole omapoolseid kohustusi jätkuvalt nõutud mahus täitnud, kuigi RMK andis korduvalt lisatähtaegasid töö teostamiseks.

Lepingu p 9.4. ja 9.5 kohaselt on õigus leping üles öelda ilma etteteatamisajata ennetähtaegselt juhul, kui töövõtja tegevuse või tegevusetuse tõttu ei ole suudetud kooskõlastada tööde alguse kuupäeva või on hilinetud alguse kuupäevaks kirjeldatud tööde alustamisega enam kui 3 (kolm) kalendripäev või kui töövõtja ei täida lepinguga endale võetud kohustusi, sealhulgas kui töövõtja ei teosta tööjõu vajaduse graafikuga kokku lepitud tööpäevade kaupa taimede koguse välja võtmist, sorteerimist ja pakendamist.

VÕS § 196 lg 1 kohaselt võib kestvuslepingu kumbki lepingupool mõjuval põhjusel etteteatamistähtaega järgimata üles öelda, eelkõige kui ülesütlevalt lepingupoolelt ei või kõiki asjaolusid ja mõlemapoolset huvi arvestades mõistlikult nõuda lepingu jätkamist kuni kokkulepitud tähtpäevani või etteteatamistähtaja lõppemiseni (erakorraline ülesütlemine).

VÕS § 196 lg 2 kohaselt kui mõjuv põhjus seisneb selles, et teine lepingupool rikub lepingulist kohustust, võib lepingu üles öelda alles pärast kohustuse rikkumise lõpetamiseks määratud mõistliku tähtaja tulemusteta lõppemist. Tähtaja määramine ei ole vajalik VÕS § 116 lõike 2 punktides 2–4 sätestatud juhtudel.

**RMK avaldab, et ütleb lepingu nr 1-18/2025/76 erakorraliselt üles lepingu punkti 9.5 ning VÕS § 196 lg 1 ja 2 alusel. Leping lõpeb käesoleva avalduse töövõtja** **ametliku e-posti aadressile martinlaaring@hotmail.com saatmise hetkest.** Lepingu p 10.2 kohaselt loetakse e-kirja teel edastatud teated kättesaaduks alates teate edastamisele järgnevast tööpäevast.

Lugupidamisega

(allkirjastatud digitaalselt)

Esko Krinal

RMK taimla- ja seemnemajandusosakonna juhataja